钦定古今图书集成/方舆汇编/边裔典/第058卷 > 明
## 钦定古今图书集成/方舆汇编/边裔典/第058卷 > 明

### 成祖永乐六年榜葛剌国王霭牙思丁遣使入贡

按《明外史榜葛剌传》：“榜葛剌即汉身毒国，东汉曰天
竺。其后中天竺贡于梁，南天竺贡于魏。唐亦分五天
竺，又名五印度。宋仍名天竺，榜葛剌，则东印度也。自
苏门答剌顺风二十昼夜可至。永乐六年，其王霭牙
思丁遣使来朝，贡方物，宴赉有差。”

按《明会典》：“榜葛剌国，西天有五印度国。”榜葛剌即东
印度。永乐六年，国王霭牙思丁来朝贡，赐国王纻丝、
纱罗各四匹，绢八匹，王妃纻丝、纱罗各三匹，绢六匹。
下程一次，每五人羊、鹅鸡各一只，酒十瓶，米五斗，面
十斤，果子四色，蔬菜厨料。榜葛剌国贡物：马、马鞍、金
银事件，戗金琉璃器皿、青花白瓷、撒哈剌者抹黑答
立布、洗白苾布、兜罗锦、鹤顶、犀角、翠毛、莺哥、糖霜、乳
香、熟香、乌香、麻藤香、乌爹泥、紫胶藤、竭、乌木、苏木、胡
椒、麤黄。

按《明？一统志》：“榜葛剌国，本古忻都州府。西天有五印
度国，此东印度也，其国最大。本朝永乐六年，国王霭
牙思丁遣使朝贡。”

按《岛夷志》：岁以耕殖为业，野无旷土，田畴极美，一岁
三收。原防菅茅之地，垦辟种植不倦，无再劳之役。气
候常热，男女以细布缠头，衣长衫，官税十取其二。民
安物泰，国富俗厚。国铸银钱，名“唐加”，每钱重二钱八
分，以权小钱。土产高伱布、兜罗锦、翠羽、金绣巾、琉璃。
永乐七年，榜葛剌遣使入贡。

按《明外史榜葛剌传》：“永乐七年，其使凡再至，携从者
二百三十馀人。帝方招徕绝域，颁赐甚厚，自是比年
入贡。”

永乐十年，宴榜葛剌贡使于镇江，复遣官致祭其国
王之丧。

按《明外史榜葛剌传》：“永乐十年，贡使将至，遣官宴之
于镇江。既将事，使者告其王之丧，遣官往其国致祭，
封嗣子赛弗丁为王。”

永乐十二年，榜葛剌遣使来谢，及贡麒麟、名马
按《明外史榜葛剌传》：“永乐十二年，嗣王遣使奉表来
谢，贡麒麟，又名马、方物。礼官请表贺，帝勿许。”

永乐十三年遣使榜葛剌，其王、王、妃、大臣皆有赐
按《明外史榜葛剌传》：“永乐十三年，遣侯显赍诏使其
国王与妃、大臣皆有赐。”

### 英宗正统三年榜葛剌贡麒麟百官表贺

按：《明外史榜葛剌传》云云。

正统四年，榜葛剌入贡。

按《明外史榜葛剌传》：“正统四年入贡，自是不复至。其
国地大物阜，城池街市，聚货通商，繁华类中国。四时
气候常如夏，土沃，一岁二稔，不待耔耘。俗淳庞，有文字，男女勤于耕织。容体皆黑，间有白者。王及官民皆
回回人，丧祭冠婚悉用其礼。男子皆薙发，裹以白布，
衣从颈贯下，用布围之。历不置闰。刑有笞杖徒流数”
等，官司上下，亦有行移。《医卜》《阴阳》、百工、技艺，悉如中
国。盖皆前世所流入也。其王《敬天朝》，闻使者至，遣官
具仪物，以千骑来迎。王宫高广，柱皆黄铜包饰，雕琢
花兽。左右设长廊，内列明甲马队千馀，外列巨人，明
盔甲，执刀剑弓矢，威仪甚壮。丹墀左右设孔雀翎伞
盖百馀，又置象队百馀于殿前。王饰八宝冠箕踞殿
上高座横剑于膝。朝使入令拄银杖者二人来导五
步一呼至中则止。又拄金杖者二人导如初。其王拜
迎诏叩头手加额开读受赐讫设。毯于殿宴朝使，
不饮酒，以蔷薇露和香蜜水饮之。赠使者金盔、金系
腰、金瓶、金盆，其副则悉用银，从者皆有赠。厥贡良马、
金、银、琉璃器、青花白瓷、鹤顶、犀角、翠羽、鹦鹉洗、白苾
布、兜罗锦、撒哈剌、糖霜、乳香、熟香、岛香、麻藤香、乌爹
泥、紫胶藤竭、乌木、苏木、胡椒、粗黄。